《春日赋柳》
明代·金节

沿堤披拂弄新烟，春色遥看万壑前。绿暗不缘分袂赠，青芬犹想画眉鲜。

暂时带雨酬佳节，到处迎风忆往年。欲结柔条舒未得，不堪枝上又啼鹃。

作者简介：金节，字持甫。南海人。明穆宗隆庆四年（一五七〇）解元。明神宗万历五年（一五七七）进士。授官中秘。秩满，改南京户部员外郎。晋郎中。出为临安知府，有平寇功。累官至广西参政。罢政还，卒于家。有《吴粤草》、《缶鸣集》。清道光《广东通志》卷二八一有传。